應變協調中心表示，第54例患者為20歲女性，澳門居民，喺英國就讀，否認曾確診武漢冠狀病毒肺炎或者曾經接種武漢冠狀病毒疫苗。患者喺6月23號喺英國接受嘅核酸檢測結果為陰性，喺6月25號由英國出發，昨日喺新加坡轉機乘搭酷航tr904航班來澳，座位編號為26a，入境後隨即接受鼻咽拭子檢測，結果對武漢冠狀病毒檢測呈弱陽性，血清學檢測結果igm抗體為弱陽性，igg抗體為陰性，確診為武漢冠狀病毒肺炎。